《元符二年二月七日按部过邛州火井县三友堂小》
宋代·顿起

七盘一何高，苍翠净寥廊。
夜雨濯杉桧，春风散芝药。
细云散岩濯，细迳度危筰。
邑改井已泥，空余汉城郭。
土瘠漫生茶，人稀时走玃。
苔藓囹圄空。尘埃簿书合。
县圃何萧条，半樱半零落。
偃蹇大夫松，委蛇君子鹤。
试登三友堂，借问何人作。
皆云杨先生，好诗心淡泊。
乘兴山水间，此君供献酢。
琅玕无俗韵，仁智有真乐。
取友信可人，自待宜不薄。
我来宴坐久，寂寥无唯诺。
明月来徘徊，清风自萧萦。
因留风与月，相对成清酌。
蟾光照金尊，余辉射杯酒。
轻飔入朱弦，彷佛奏箫勺。
醺然造忘形，神交通博约。
醉号五贤堂，醒来资一噱。

作者简介：宋人。哲宗元祐间进士。神宗熙宁中为教授，通判秦州。与苏轼友善。尝过景德寺，觌故相富弼像，修整张范祠，匾曰三贤堂。